Nogle gange er det dem, der har mindst, der giver mest, og det er vist tilfældet for jer. Men når jeg mærker efter, tror jeg egentlig ikke, hun bevidst udnytter jer. Hun nyder jeres selskab, og især efter hun er blevet alene, giver det hende tryghed at være sammen med jer. Næste gang hun kommer på besøg, skal du være helt ærlig. Sig til hende, at I er glade for besøgene, men at I gerne vil splejse om maden engang imellem. Det er min fornemmelse, at hun vil blive lidt flov, for hun har slet ikke tænkt i de baner. Jeg er også sikker på, at hun fremover bidrager mere, så der kommer en bedre balance mellem jer. Du skal derfor ikke tøve med at tage samtalen med hende.